1. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 144 της 6/13 Μαρτ. 1976 (ΦΕΚ Α΄ 55) Περί καθορισμού των προϋποθέσεων δια την χορήγησιν αδείας λειτουργίας ιδιωτικών σχολών κλπ. Έχοντες υπ’ όψει: Τας διατάξεις: 1.Του άρθρ. 56 του Νόμ. 75/75 «περί οργανώσεως του εξωσχολικού αθλητισμού και ρυθμίσεως λοιπών συναφών θεμάτων» (ΦΕΚ 138/75 τ.Α΄). 2.Του Ν.Δ. 397/1968 «περί επανασυστάσεως της Γενικής Γραμματείας Αθλητισμού και των αρμοδιοτήτων αυτής» (ΦΕΚ 101/1968 τ.Α΄). 3.Του Ν.Δ. 216/1974 «περί συστάσεως Υπουργείου Προεδρίας Κυβέρνησεως » (ΦΕΚ 367/1974 τ.Α΄). 4.Την υπ’ αριθ. Δ.Λ. 17/2/7/9833 από 28-29.7.75 κοινήν απόφασιν του Πρωθυπουργού και του Υπουργού Προεδρίας Κυβερνήσεως (ΦΕΚ 779/75 τ.Β΄). 5.Τας υπ’ αριθ. 7/1976 και 113/76 γνώμας του Συμβουλίου της Επικρατείας, προτάσει του Ημετέρου Υφυπουργού Προεδρίας Κυβερνήσεως, απεφασίσαμεν και διατάσσομεν: Άρθρ.1.-Πάσα ιδιωτική σχολή γυμναστικής ή τοιαύτη σκοπούσα την εκμάθησιν ανεγνωρισμένου ή μη αθλήματος, περιοδικής ή συνεχούς λειτουργίας, υφ’ οιανδήποτε ονομασίαν και χαρακτηρισμόν, απευθυνομένη εις άτομα επί καταβολή ή μη διδάκτρων προς επίτευξιν ωφελίμου σκοπού, δέον να κέκτηται άδειαν, χορηγουμένην υπό της Γενικής Γραμματείας Αθλητισμού, υπόκειται δε εις τον έλεγχον και την εποπτείαν ταύτης. Άρθρ.10.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. Εις τον Ημέτερον Υφυπουργόν Προεδρίας της Κυβερνήσεως ανατίθεμεν την δημοσίευσιν και εκτέλεσιν του παρόντος Δ/τος. 395 32.Η.ι.1 Ιδιωτικές Σχολές Γυμναστικής 396 Γενική Γραμματεία Αθλητισμού 32.Η.κ.1-3 Άρθρ.2.-1.Αι ιδιωτικαί αύται σχολαί προκειμένου να τύχουν της σχετικής αδείας υπό του Γενικού Γραμματέως Αθλητισμού, δέον να χρησιμοποιούν τας επιστημονικώς παραδεδεγμένας μεθόδους δια την βελτίωσιν και ανάπτυξιν των σωματικών, πνευματικών και ψυχικών ικανοτήτων των ασκουμένων εις αυτάς. 2.Οι χώροι ασκήσεως και διδασκαλίας δέον να είναι ανάλογοι του είδους της σχολής και περί τούτου αποφαίνεται ο Γενικός Γραμματεύς Αθλητισμού, κατόπιν εισηγήσεως της κατά τας ισχυούσας διατάξεις αρμοδίας υγειονομικής επιτροπής και των αρμοδίων οργάνων της Γενικής Γραμματείας Αθλητισμού ή του οικείου Διευθυντού Σωματικής Αγωγής της νομαρχίας. 3.Τα μέσα άτινα θα χρησιμοποιούνται δια την επίτευξιν των σκοπών της σχολής, δέον να είναι τα προς τούτο αναγκαιούντα, κατάλληλα, και να προσφέρουν την προσήκουσαν ασφάλειαν. 4.Εις ιδιωτικάς σχολάς εις ας διδάσκεται, παρ’ εκτός των άλλων, γυμναστική ή άθλημα ανεγνωρισμένον ή μη η σχετική άδεια χορηγείται υπό του Γενικού Γραμματέως Αθλητισμού. 5.Αι σχολαί δέον να λειτουργούν εις κεχωρισμένας ώρας δι’ άρρενας και θήλεις. 6.Δια την παρακολούθησιν της σχολής υπό ατόμων άτινα δεν έχουν, κατά την ημέραν της εγγραφής των, συμπεπληρωμένον το 18ον έτος της ηλικίας των απαραίτητος τυγχάνει η έγγραφος συγκατάθεσις του γονέως ή κηδεμόνος. Άρθρ.3.-1.Δια την χορήγησιν αδείας λειτουργίας δέον να καταβάλληται υπό των ιδιοκτητών παράβολον εκ δραχ. 20.000 εις την Εθνικήν Τράπεζαν της Ελλάδος και εις ειδικόν λογαριασμόν «Ενίσχυσις Αθλητιατρικού Κέντρου – επιμόρφωσις αθλητιάτρων, προπονητών- ενίσχυσις αθλητικής βιβλιογραφίας». 2.Η άδεια ανανεούται κατ’ έτος και κατά μήνα Οκτώβριον, κατόπιν αιτήσεως του ιδιοκτήτου, και αφού προηγουμένως έχει ούτος καταθέσει παράβολον εκ δραχ. 5.000 υπέρ του ανωτέρω σκοπού, και εφ’ όσον παρέλθουν τουλάχιστον 6 μήνες από της αρχικής λειτουργίας ταύτης. 3.Η μη ανανέωσις της αδείας εντός του καθορισθέντος μηνός συνεπάγεται την παύσιν λειτουργίας της σχολής δι’ αποφάσεως του Γενικού Γραμματέως Αθλητισμού και δια χρόνον μέχρις 6 μηνών. Άρθρ.4.--1.Δεν χορηγείται άδεια λειτουργίας και ανακαλείται αύτη εφ’ όσον: α.Ο ιδιοκτήτης συνεπεία αμετακλήτου καταδίκης εστερήθη των πολιτικών αυτού δικαιωμάτων. β.Ο ιδιοκτήτης κατεδικάσθη αμετακλήτως επί εσχάτη προδοσία, ανθρωποκτονία εκ προθέσεως, κατασκοπεία, ληστεία, κλοπή, υπεξαιρέσει, δολία χρεωκοπία, δωροδοκία, λιποταξία, παραχαράξει, πλαστογραφία, απιστία, απάτη, εκβιάσει, εγκλήμασι κατά των ηθών των άρθρ. 336-353. του Π.Κ., συκοφαντική δυσφημήσει, παραβάσει των νόμων περί ναρκωτικών, παραβάσει του νόμου περί μεσαζόντων ως και επί παραβάσει του υπό στοιχ. Δ΄/18.1.1975 Ψηφίσματος της Ε΄ Αναθεωρητικής Βουλής των Ελλήνων. 2.Εν περιπτώσει παραβάσεως αστυνομικής, υγειονομικής, αγορανομικής κλπ. συναφούς τινος διατάξεως, ο Γενικός Γραμματεύς Αθλητισμού δύναται   να   προέλθη εις προσωρινήν ανάκλησιν της  (Μετά την σελ.664,38(β)Σελ.664,51 Τεύχος 610-Σελ. 133 394 Ιδιωτικές Σχολές Γυμναστικής 32.Η.ι.1 αδείας λειτουργίας μέχρις 6 μηνών, εν υποτροπή δε εις ολοσχερή τοιαύτην. Άρθρ.5.-1.Δια την χορήγησιν αδείας λειτουργίας της σχολής απαιτούνται τα κατωτέρω δικαιολογητικά: α.Αίτησις μεθ’ απάντων των στοιχείων ταυτότητος, εις ην θα αναφέρωνται, αφ’ ενός μεν η πλήρης ονομασία της σχολής με κεφαλαία γράμματα, αφ’ ετέρου δε το άθλημα ή τα αθλήματα, άτινα θα διδάσκωνται εν αυτή. β.Πιστοποιητικόν γεννήσεως. Ο αιτών την χορήγησιν αδείας λειτουργίας δέον να έχη συμπεπληρωμένον το 21ον έτος της ηλικίας του. γ.Απόσπασμα Ποινικού Μητρώου. δ.Απόσπασμα εισαγγελικής Αρχής. ε.Παραστατικά στοιχεία, άτινα θα αποδεικνύουν την κατάθεσιν του παραβόλου. ς.Άδεια της Αστυνομικής Αρχής χορηγουμένη μετά σύμφωνον γνωμάτευσιν της οικείας Υγειονομικής Επιτροπής, ότι πληρούνται οι όροι των εκάστοτε ισχυουσών υγειονομικών διατάξεων. Τα έξοδα μεταβάσεως της ανωτέρω Επιτροπής θέλουν βαρύνει τον αιτούντα την άδειαν. ζ.Έκθεσις των αρμοδίων οργάνων της Γενικής Γραμματείας Αθλητισμού ή του οικείου Διευθυντού Σωματικής Αγωγής της Νομαρχίας. η.Σχεδιάγραμμα κατόψεως του χώρου της σχολής υπό κλίμακα 1:50 εις διπλούν. Τούτο δέον να συντάσσηται επί χάρτου σχεδίου υπό μηχανικού ή υπομηχανικού. Επ’ αυτού δέον ν’ αναγράφωνται αι διαστάσεις απάντων των αναφερομένων, εν τω σχεδιαγράμματι, χώρων ως και το ακριβές εμβαδόν τούτων. 2.Η σχολή δέον να διαθέτη υποχρεωτικώς: α.Αίθουσαν αναμονής. β.Κυρίως γυμναστήριον. γ.Αποδυτήρια μεθ’ ερμαρίων. δ.Λουτρόν με δύο, κατ’ ελάχιστο, καταιωνιστήρας. 3.Η σχολή δύναται να συνυπάρχη μετά κατοικίας υπό την προϋπόθεσιν ότι οι χώροι της σχολής δεν θα χρησιμοποιούνται δια τας ανάγκας της κατοικίας και θα είναι απομεμονωμένη αυτής έστω και δια θύρας, η οποία θα διαθέτη κλείθρον. θ.Αντίγραφον πτυχίου ή διπλώματος ημεδαπής ή αλλοδαπής του διδάσκοντος ή των διδασκόντων εις την σχολήν, νομίμως ανεγνωρισμένου υπό του Κράτους. Προκειμένου περί πτυχίου ή διπλώματος αλλοδαπής δέον να υποβάλληται και επίσημος μετάφρασις τούτου πραγματοποιουμένη παρά του Υπουργείου Εξωτερικών ή άλλης Κρατικής αρχής. ι.Βεβαίωσις της Πυροσβεστικής Υπηρεσίας περί των ληφθέντων μέτρων προς αποτροπήν κινδύνου εκ πυρκαϊάς. ια.Προκειμένου περί υπογείου, υπεύθυνος δήλωσις του εγκαταστάτου ηλεκτρολόγου ή, εν θανάτω ή συνεχή απουσία τούτου, ετέρου ηλεκτρολόγου, δι’ ης να βεβαιούται ότι η ηλεκτρική εγκατάστασις έχει κατασκευασθή  Σελ. 664,52 Τεύχος 610-Σελ. 134 συμφώνως προς τους εν ισχύϊ κανονισμούς ασφαλείας και ότι έχει τοποθετηθή το αυτόματον σύστημα ασφαλείας. ιβ.Ιδιωτικόν συμφωνητικόν του διευθύνοντος την σχολήν, εφ’ όσον πρόκειται περί σχολής γυμναστικής ή άλλου αθλήματος συμπεριλαμβανομένης και της γυμναστικής και ο ιδιοκτήτης δεν κατέχει πτυχίον καθηγητού σωματικής αγωγής ημεδαπής ή αλλοδαπής. 4.Προκειμένου περί ιδιοκτήτου εξ αλλοδαπής ούτος δέον να υποβάλη πλην των υπό στοιχ. β, γ, και δ και: α.Διαβατήριον. β.Άδειαν παραμονής εν Ελλάδι. γ.Άδειαν εργασίας εν Ελλάδι. 5.Άπαντα τα ανωτέρω υποβάλλονται εις την Γενικήν Γραμματείαν Αθλητισμού δια των αρμοδίων οργάνων ταύτης, εν ελλείψει δε αυτών δια του οικείου Διευθυντού Σωματικής Αγωγής της Νομαρχίας. Άρθρ.6.-Οι ιδιοκτήται των, κατά την δημοσίευσιν του παρόντος Π.Δ/τος, λειτουργουσών παντός είδους σχολών, υπαγομένων εφ’ εξής υπό τον έλεγχον και εποπτείαν της Γενικής Γραμματείας Αθλητισμού, υποχρεούνται όπως συμμορφωθούν προς τας διατάξεις του παρόντος εντός προθεσμίας 4 μηνών από της δημοσιεύσεως τούτου, υποβάλλοντες άμα τα υπό του άρθρ. 5 του παρόντος δικαιολογητικά. Άρθρ.7.-1.Η μεταφορά ή αλλαγή ή μεταβίβασις, εξαιρέσει της κληρονομικής, ή ριζική μεταρρύθμισις της σχολής, θεωρείται ίδρυσις νέας τοιαύτης, απαιτουμένης της εκ νέου χορηγήσεως αδείας κατά τας διατάξεις του παρόντος. 2.Η άδεια ισχύει δια το οίκημα και τους χώρους δι’ ους εχορηγήθη. Άρθρ.8.-Σχολή ήτις εκφεύγει του σκοπού της, παύει λειτουργούσα δι’ αποφάσεως του Γενικού Γραμματέως Αθλητισμού και δεν δύναται να λειτουργήση υπό προσώπου συνδεομένου δια πρώτου βαθμού συγγενείας εξ αίματος ή αγχιστείας μετά του αρχικού ιδιοκτήτου ταύτης. Άρθρ.9.-1.Αι πάσης φύσεως σχολαί γυμναστικής δέον να διευθύνωνται υπό πτυχιούχου καθηγητού σωματικής αγωγής. 2.Το διδακτικόν και υπηρετικόν προσωπικόν των σχολών, δέον να είναι αναλόγως ενδεδυμένον κατά τας ώρας λειτουργίας τούτων και συμφώνως προς τας εκάστοτε υγειονομικάς διατάξεις. 